lv lv et lv de nb lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eo lv lv fi nb en lv en de lv lv lv lv en lv en en lv en lv en lv en lv lv en en lv en en lv lv lv lv lv en en en lv lv lv lv en en en en fi nb lv lv lv lv lv lv
RĪGAS PAŠVALDĪBAS KULTŪRAS IESTĀŽU APVIENĪBA
Pils iela 18, Rīga, LV-1050, tālrunis 67037779, fakss 67181810, e-pasts apvieniba@riga.lv
„15. starptautiskās mazo formu porcelāna izstādes” konkursa nolikums
Konkursa mērķis ir nodrošināt „15. starptautiskās mazo formu porcelāna izstādes” norisi.
Mērķis tiek sasniegts, izsludinot darbu pieteikšanu izstādei, rīkojot darbu atlases konkursu, eksponējot apstiprinātos darbus izstādē Muzejā.
Darbi, kas oriģinālā veidā reflektē par tēmu „Augi”.
Darbi ar augstu tehniskā izpildījuma un mākslinieciskās kvalitātes līmeni.
Pieteikumu konkursam var iesniegt ikviena persona, kas ir sasniegusi 18 gadu vecumu un ir izgatavojusi porcelāna mākslas darbu, atbilstoši Nolikuma 4. punktā minētajiem nosacījumiem un iesniegusi pieteikumu atbilstoši Nolikuma 6. punktā minētajiem nosacījumiem.
Viena persona var iesniegt pieteikumu par vienu darbu vai vienotu darbu grupu.
Konkursā nevar piedalīties Rīgas Porcelāna muzeja darbinieki un to ģimenes locekļi.
Pieteiktajam darbam ir jābūt radītam pēdējo divu gadu laikā.
Pieteiktā darba izgatavošanā izmantotais materiāls ir porcelāns. Darba eksponēšanā vai kā instalācijas papildelementi (piemēram, pamatne, podests, statīvs) var tikt izmantoti citi materiāli, ja tie nepārsniedz 30% no kopējās darba proporcijas.Pieteiktā darba (vai darbu grupas kopējie) izmēri nedrīkst pārsniegt 21 cm x 21 cm x 21 cm.
Darba minimālais izmērs vismaz vienā dimensijā nedrīkst būt mazāks par 13 cm.
Pieteiktajam darbam ir jāatbilst Nolikuma 2.3. punktā minētajām prioritātēm.
Konkursa Nolikums, apraksts un pieteikuma veidlapa pieejami lejupielādei Muzeja interneta lapā http://porcelanamuzejs.riga.lv (sadaļā “Jaunumi”), kā arī pēc pieprasījuma, rakstot uz e-pasta adresi: rpm@riga.lv.
Papildu informāciju un konsultācijas iespējams saņemt Muzejā, darba dienās no plkst. 11:00 līdz 18:00, tālr. +361 67012944, +371 29117405 (Ieva Nagliņa), e-pasts: rpm@riga.lv vai ieva.naglina@riga.lv.
Pieteikums iesniedzams vienā eksemplārā un sastāv no šādiem dokumentiem:
Aizpildīta pieteikuma veidlapa, ko parakstījis iesniedzējs;
Vismaz 2 (divi) mākslas darba attēli dažādos rakursos.
Ja tiek pieteikts darbs, kas sastāv no vairākiem elementiem, jāaizpilda tikai viena pieteikuma veidlapa.
Aizpildītu pieteikuma veidlapu var iesniegt izdrukātu, parakstītu un ieskenētu nosūtot elektroniski uz e-pasta adresi rpm@riga.lv vai parakstītu ar drošu elektronisko parakstu.
Mākslas darbu attēlus var iesniegt elektroniskā veidā nosūtot uz e-pasta adresi rpm@riga.lv .jpg vai .tiff formātā ar izšķirtspēju ne mazāku kā 300 dpi/1 Mb;
Pieteikumu iesniegšanas gala termiņš tiek noteikts 2021. gada 22. augusts 23:59. Pieteikumi, kas iesniegti pēc minētā datuma un laika, netiks ņemti vērā.
Pieteikuma iesniedzējs, apliecina, ka piekrīt, ka viņa uzrādītie personas dati tiek izmantoti Konkursa norisei nepieciešamās dokumentācijas sagatavošanai. Datu apstrādes atbildīgā persona _______. Pieteikuma iesniedzējam ir tiesības piekļūt saviem personas datiem, labot tos, ja tie ir neprecīzi, ierobežot savu personas datu apstrādi, dzēst savus personas datus.
Pieteikumu izvērtēšana un pieteikto darbu apstiprināšana
Konkursa vērtēšanas komisija pārbauda iesniegto pieteikumu atbilstību iesniegšanas kritērijiem, kas minēti Nolikuma 4. punktā, un atbilstošos pieteikumus pieņem izvērtēšanai.
Konkursa vērtēšanas komisija iepazīstas ar izvērtēšanai pieņemtajiem pieteikumiem, apskata iesniegto darbu attēlus un vērtē darbus atbilstoši Nolikuma 2.3. punktā un 4. punktā minētajiem nosacījumiem.
Pieteikto darbu apstiprināšanu dalībai izstādei veic vērtēšanas komisijas locekļi balsojot.
Lai pieteiktais darbs tiktu apstiprināts izstādei, tam ir jāsaņem pozitīvs vērtējums no vairāk kā puses balsstiesīgo vērtēšanas komisijas locekļu skaita.
Lēmumi par pieteikumu apstiprināšanu un pieteikto darbu apstiprināšanu dalībai izstādē vai to noraidīšanu tiek pieņemti vērtēšanas komisijas sēdē pēc iesniegšanas termiņa beigām.
Pieteikumu iesniedzēji par pieteiktā darba apstiprināšanu vai noraidīšanu tiek informēti elektroniski, uz pieteikuma veidlapā norādīto e-pastu līdz 2021. gada 27.augustam.
Par atlasīto darbu pieņemšanas, eksponēšanas un atgriešanas kārtību.
Pieteikuma veidlapa vienlaicīgi kalpo kā Akts par priekšmeta pieņemšanu uz laiku, uz kura pamata pieteikuma veidlapā minētais, ar vērtēšanas komisijas lēmumu apstiprinātais darbs atrodas konkursa rīkotāja adresē (Rīgas Porcelāna muzejs, Kalēju iela 9/11, Rīga, LV 1050, Latvija) un tiek izmantots „15. starptautiskās mazo formu porcelāna izstādes” ekspozīcijas iekārtošanā, kā arī var tikt bez atlīdzības fotografēts publicitātes vajadzībām.
Pieteikuma veidlapā sniegtā informācija, kā arī iesniegtie attēli var tikt izmantoti aktuālās „15. starptautiskās mazo formu porcelāna izstādes” un citu ar „Starptautiskās mazo formu porcelāna izstādes” vārdu saistīto publicitātes aktivitāšu vajadzībām.
Darbi, ko vērtēšanas komisija ir apstiprinājusi dalībai „15. starptautiskajā mazo formu porcelāna izstādē”, ir jānogādā pieteikuma iesniedzējiem uz konkursa rīkotāja adresi (Rīgas Porcelāna muzejs, Kalēju iela 9/11, Rīga, LV-1050, Latvija) līdz 2021. gada 20. septembrim.
Ja, saņemot izstādei iesniegto darbu, rīkotājs konstatē, ka tas neatbilst kādam no Nolikuma 4. punktā minētajiem nosacījumiem, rīkotājam ir tiesības to neizstādīt. Ja iesniegtais darbs sastāv no priekšmetu grupas, rīkotājs patur tiesības izstādīt tikai daļu priekšmetu atkarībā no ekspozīcijas plāna.
Izstādes norises laiks ir no 2021. gada 1. oktobra līdz 2021. gada 14.novembrim.
Izstādes norises laikā apstiprinātā darba pieteicējiem nav tiesību priekšlaicīgi atgūt darbu, izņemot gadījumus, kad nepieciešamība izņemt darbu no ekspozīcijas un atgriezt to pieteicējam ir saistīta ar darba labas saglabātības nodrošināšanu.
Visus izdevumus, kas saistās ar darbu piegādi uz konkursa rīkotāja adresi sedz pieteikuma iesniedzējs.
Izdevumus, kas saistās ar darbu atgriešanu to autoriem, sedz Muzejs.
Darbi tiek nosūtīti to autoriem pa pastu uz pieteikuma veidlapā norādīto adresi vai izsniegti muzejā mēneša laikā pēc izstādes pēdējās notikšanas dienas vai paturēti Muzejā dāvinājuma noformēšanai.
Ja autors pieteikuma veidlapā ir norādījis, ka vēlas dāvināt savu darbu Muzejam, veidlapā iekļautā informācija tiek nodota Muzeja krājuma glabātājam ar dāvinājuma procedūru saistīto dokumentu sagatavošanai.
Visus strīdus un nesaskaņas, kas rodas starp konkursa organizētāju un pieteikuma iesniedzēju Starptautiskās mazo formu porcelāna izstādes sakarā, tiek risinātas pārrunu ceļā. Ja vienošanās pārrunu ceļā netiek panākta, strīdi un nesaskaņas tiek risināti Latvijas Republikas normatīvajos aktos noteiktajā kārtībā.
Pieteikuma veidlapa uz divām lapām 1. pielikumā.
Izstādes tēmas izklāsts un koncepcija uz vienas lapas 2. pielikumā.
Nolikums stājas spēkā 2021. gada 14.jūnijā.
14.06.2021 nolikumam Nr. RPKIA-21-1 -nos
Pieteikuma veidlapa / Entry form
15. starptautiskajai mazo formu porcelāna izstādei Rīgas Porcelāna muzejā
for the 15th International Exhibition of Small Form Porcelain in the Riga Porcelain Museum
INFORMĀCIJA PAR MĀKSLINIEKU / INFORMATION ABOUT THE ARTIST
Vārds / First nameUzvārds / Last name ______________________
Dzimšanas gads / Year of birthUzrunas forma / Pronouns___________________________
Izglītība / Education ___________________________________________________________
E-pasts / E-mail Tālr. nr. / Phone no. _______________________
Mājas lapas adrese vai saite uz profilu / Web page or link to the profile
Valsts / Country ________________________________________________________
Adrese / Postal address ________________________________________________________
NB! Pēc izstādes mākslas darbs tiks nosūtīts uz norādīto adresi.
NB! After the exhibition the artwork will be delivered back to the above-mentioned address.
INFORMĀCIJA PAR MĀKSLAS DARBU / INFORMATION ABOUT THE ARTWORK
Nosaukums / Title _____________________________________________________________
Materiāls / Material ______________________________________ Gads / Year __________
Tehnika / Technique ___________________________________________________________
Augstums / Height ______ mm; Garums / Length ______ mm; Platums / Width ______ mm
Komentāri par darba atbilstību tēmai “Augi” / Comments about work’s connection to the theme “Plants”____________________________________________________________________________
Atzīmējiet atbilstošo / Check if applicable:
☐ Vēlos saņemt atpakaļ savu darbu citā veidā / I want to receive my artwork back in another way:
☐ Vēlos dāvināt savu darbu Rīgas Porcelāna muzejam [1] / I agree to donate my artwork to the Riga Porcelain Museum [1].
INFORMĀCIJA PAR FOTOATTĒLIEM / INFORMATION ABOUT PHOTOS
Fotogrāfijas autors / Author___________________________ ________ Gads / Year
Lūdzu, nosūtīt aizpildītu veidlapu un darba fotogrāfijas publicēšanas kvalitātē (vismaz 300 dpi / 1 Mb) vismaz divos dažādos rakursos uz e-pasta adresi rpm@riga.lv līdz 2021. gada 22. augustam.
Parakstot un iesūtot šo veidlapu mākslinieks piekrīt, ka muzejs eksponēs izvēlētos mākslas darbus laikposmā no 2021. gada 1. oktobra līdz 2021. gada 14. novembrim, un uzglabās pirms un pēc izstādes, bet ne ilgāk kā līdz 2021. gada 31. decembrim, kā arī, ka darbi var tikt fotografēti publicitātes vajadzībām.
Please, send the filled-in entry form and high quality images (at least 300 dpi / 1 Mb) of your artworks, preferably from two different angles to the e-mail rpm@riga.lv by August 22, 2021.
By signing or sending this form electronically the author agrees for museum to exhibit their artwork (if it is selected) from October 1, 2021 to November 14, 2021 and to keep before and after exhibition, but no longer as December 31, 2021, as well as to create photographs of it for publicity purposes.
Paraksts / Signature _______________________
[1] Atzīmējot šo sadaļu, autors (Dāvinātājs):
1.1. apliecina, ka ir vienīgais likumīgais mākslas darba (Dāvinājuma) īpašnieks, ka Dāvinājums nav nevienai trešajai personai atsavināts vai apsolīts, nav ieķīlāts, nav apgrūtināts ar parādiem un saistībām, par to nav strīda un tam nav uzlikts atsavināšanas aizliegums;
1.2. nodod Rīgas Porcelāna muzejam (Apdāvinātajam) beztermiņa izņēmuma tiesības (mantiskās tiesības) uz Dāvinājumu, ļaujot to izmantot jebkādā veidā un formātā, kā arī nodot trešajām personām izmantošanai nekomerciālos un komerciālos nolūkos saskaņā ar spēkā esošajiem tiesību aktiem, t.sk., izmantot publicēšanai interneta vidē ne tikai Latvijas Republikas teritorijā, bet arī citās valstīs;
1.3. jebkuri prasījumi no trešajām pusēm saistībā ar saņemto Dāvinājumu Apdāvinātajam nav saistoši. Šādu prasību un vai pretenziju gadījumā, Dāvinātājs apņemas nokārtot visas saistības ar trešo personu, kuras tiesības šādā gadījumā ir pārkāptas.
[1] By ticking this section the author (Donor):
1.1. confirms that he is the sole legal owner of the artwork (Donation) and that the Donation is not alienated or pledged to third persons or pawned, encumbered with outstanding payments or obligations; there exists no embargo of expropriation or any controversies about the Donation;
1.2. transfers all property rights of the Donation in total and each of its items separately to The Riga Porcelain museum (Receiver of the Donation). The Donor irrevocably agrees with multiple (unlimited) use of the Donation and provides to the Receiver of the Donation unlimited usage rights in all countries around the world without the need of a special consent from the Donor in each individual case;
1.3. any claims from third parties regarding the Donation are not binding to the Receiver of the Donation. In cases of such claims and requirements, the Donor undertakes to fulfil all obligations to the third parties whose rights have been violated in this case.
14.06.2021 nolikumam Nr. RPKIA-21- 1 -nos
15. starptautiskās mazo formu porcelāna izstādes tēma:
Reiz kādā darba intervijā mani pārsteidza jautājums: ar kādu augu es sevi asociēju? Līdz šim nebiju iztēlojusies sevi kā augu vai saskatījusi līdzības. Bet varbūt Tev ir mīļākie augi, ar kuriem sevi asociē? Kādus augus dabā atpazīsti? Cik augiem zini nosaukumus? Kurus augus lieto uzturā? Vai zināji, ka eksistē augu aizsardzības likums?
Dzīvojot pilsētvidē, no augiem varam kļūt atsvešināti vai uztvert tos kā dekoratīvus elementus. Taču to ietekme uz cilvēka dzīvi un savstarpējā saistība ir lielāka nekā spējam iztēloties. Atrodoties dabā, varam atskārst tās arhetipisko varu pār mums un neizbēgamo savstarpējo atkarību. Dabas un augu cikliskais atjaunošanās process mūs var gan biedēt, gan iedvesmot. Dzīvības nerimstošais process mums atgādina, ka nav iespējams stāvēt uz vietas, apstādināt neapstādināmo vai paātrināt lietu dabisko kārtību.
2021. gada izstādes tēma ir “Augi” un mākslinieki savos darbos ir aicināti interpretēt tēmas, kas saistītas ar cilvēka, auga un dabas savstarpējām attiecībām.